CELEX: 32021D0596
Language: fi
Date: 2021-04-08 00:00:00
Title: Komission täytäntöönpanopäätös (EU) 2021/596, annettu 8 päivänä huhtikuuta 2021, päätöksen 2003/467/EY liitteen II muuttamisesta siltä osin kuin on kyse Kroatian luomistaudista virallisesti vapaasta asemasta nautakarjojen osalta (tiedoksiannettu numerolla C(2021) 2260) (ETA:n kannalta merkityksellinen teksti)

14.4.2021   
               
               
                  FI
               
               
                  Euroopan unionin virallinen lehti
               
               
                  L 128/1
               
            
         KOMISSION TÄYTÄNTÖÖNPANOPÄÄTÖS (EU) 2021/596,
         annettu 8 päivänä huhtikuuta 2021,
         päätöksen 2003/467/EY liitteen II muuttamisesta siltä osin kuin on kyse Kroatian luomistaudista virallisesti vapaasta asemasta nautakarjojen osalta
         
            
               (tiedoksiannettu numerolla C(2021) 2260)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan II jakson 7 kohdan,
         sekä katsoo seuraavaa:
         
                     (1)
                  
                  
                     Direktiiviä 64/432/ETY sovelletaan unionin sisäiseen nautaeläinten kauppaan. Siinä vahvistetaan edellytykset sille, että jäsenvaltio tai sen alue voidaan tunnustaa luomistaudista virallisesti vapaaksi nautakarjojen osalta.
                  
               
                     (2)
                  
                  
                     Komission päätöksen 2003/467/EY (2) 2 artiklan 1 kohdassa säädetään, että sen liitteessä II olevassa 1 luvussa luetellut jäsenvaltiot julistetaan luomistaudista virallisesti vapaiksi nautakarjojen osalta.
                  
               
                     (3)
                  
                  
                     Kroatia on toimittanut komissiolle asiakirjat, jotka osoittavat, että kyseisen jäsenvaltion koko alue täyttää direktiivissä 64/432/ETY vahvistetut luomistaudista virallisesti vapaan alueen tunnustamista koskevat edellytykset nautakarjojen osalta.
                  
               
                     (4)
                  
                  
                     Kyseisten asiakirjojen arvioinnin perusteella Kroatia olisi tunnustettava luomistaudista virallisesti vapaaksi nautakarjojen osalta ja lisättävä asianmukaisesti päätöksen 2003/467/EY liitteessä II olevan 1 luvun luetteloon.
                  
               
                     (5)
                  
                  
                     Päätöksen 2003/467/EY liitettä II olisi sen vuoksi muutettava.
                  
               
                     (6)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen 2003/467/EY liite II tämän päätöksen liitteen mukaisesti.
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 8 päivänä huhtikuuta 2021.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EYVL 121, 29.7.1964, s. 1977/64.
         
            (2)  Komission päätös 2003/467/EY, tehty 23 päivänä kesäkuuta 2003, nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta (EUVL L 156, 25.6.2003, s. 74).
      
      
         
            LIITE
            Lisätään päätöksen 2003/467/EY liitteessä II olevaan 1 lukuun Ranskaa koskevan kohdan jälkeen Kroatiaa koskeva kohta seuraavasti:
            
               
                           ”HR
                        
                        
                           Kroatia”